Lolland-Falsters Stifts-Tidende, 1844-02-22
De fleste Familier paa Landet have sikkert følt Besværligheden af, ved langvarige Sygdomme at forskaffe de Syge den fornødne Lægehjælp, Umuligheden i at sørge for et passende Lokale og Savnet af den Pleie, der i mange Sygdomme ikkun kan gives af der Øvede. Det samme Savn, om end i mindre Grad, møder mange Tilfælde Byernes Beboere, navnlig er det ofte umuligt for disse at skaffe deres Tjenestefolk behørig Pleie og Varme om Vinteren. Og for begge Parter indtræffer under smitsomme Sygdomme Faren for at disse skulle gribe videre om sig. Det er Erkjendelsen, af dette Savn, som har foranlediget Oprettelsen af Sygehuse de fleste Steder i Provindserne; det er samme Erkjendelse, at Landboforeningen har overdraget til en Comitee at tage Sagen under Overveielse. Comiteens første Virksomhed gik derfor ud paa at paavise en passende Plads for Sygehuset, hvortil den har udseet en udenfor Nykjøbings Slotsport, af Comiteens ene Medlem, R. Sidenius, til Bebyggelse leiet Grund, hvilken han tilbyder til Afbenyttelse uden Godtgjørelse. Stedet maa ved sin afsondrede, frie og aabne Beliggenhed ansees for hertil særdeles tjenligt. Dernæst lod Comiteen udarbeide Tegning og Overslag til en grundmuret Bygning af en efter dens Skjøn passende Størrelse, med 6 Sygeværelser, bestemte: 2 til Stuer for smitsomme Hudsygdomme (een for hvert Kjøn); 2 til epidemiske smitsomme Sygdomme (een for hvert Kjøn), i større for Tilskadekomne og Reconvalescenter, og 1 til foreløbig Optagelse af Afsindige J Bygningen bliver tillige en passende Beboelsesleilighed for en Sygevarter med Kone. En saadan Bygning, med det fornødne Antal Senge og Jnventarium, vil koste circa 1800 Rbd. en Sum, som formeentlig dog ved en Licitation noget vil kunne nedbringes, ligesom Omstændighederne mulig turde fordre en Jndskrænkning i den hele Jndretning. Jfølge Amtsraadets Svar paa en dette fra Comiteen tilstillet Forespørgsel, er Samme villigt til, saafremt Vygningen bliver et privat Jnteressentskabs Eiendom, at anbringe i samme af Amtsfattigkassens Midler, efter de for private Bygninger gjældende Regler, hvorimod der, hvis en Commune vil stille sig som Debitor for Laanet, kan forventes indtil 1500 Rbd., efter affattede Tegning og Overslag. For at opmuntre til Afbenyttelse af Sygehuset, har Comiteen anseet det passende, at foreslaae en fast billig Betaling for Kost og Medicin, nemlig 16 s. daglig om Sommeren og 20 sk. om Vinteren (hvilket Tillæg af 4 s. gjøres nødvendigt til Udredelse af Brændsel). Renterne af den nødvendige Capital, i hvilken det Manglende, som Comiteen formoder ikke bliver over 200 Rbd., maatte suppleres ved et andet af Jnteressentskabet garanteret Laan, eller et contant Sammenskud, de fornødne Reparationer og Udgifterne til Medicin og Læge ville udgjøre en Underballance, som Comiteen formener at burde reparteres paa Jnteressentskabet, hvilket forhaabentlig vil komme til at bestaae af Communerne paa Falster og mulig enkelte paa Lolland, ligesom Comiteen foreslaaer, at ansøge enkelte af dette Stift i offentlige og gavnlige Øiemed virkende Stiftelser om et aarligt Bidrag. Der vil blive at ansætte en Sygevarter, der skulde have fri Bolig og overdrages Oeconomien efter en billig Accord, og en Læge med et fast aarligt Honorar. Jmidlertid skulde det staae de Syge, der ønske det, frit for, at benytte en anden Læge, dog at Udgifterne derved blev Sygehuset vedkommende.